
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 106 

23 Μαίου 2011 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επαναθορισμός οριογραμμών αιγιαλού - παραλίας στη 
θέση «ΨΙΛΗ ΑΜΜΟΣ» Αστρίδος Δημοτικής Κοινότη¬ 
τας Θεολόγου του Δήμου Θάσου Νομού Καβάλας... 1 
Κήρυξη ως αναδασωτέας έκτασης εμβαδού 1,204 
στρεμμάτων (έκταση Α=1,15 στρεμ. και έκταση 
Β=0,054 στρεμ.), στη θέση «Αρμενο», περιοχής Γι- 
αννάδων, Περιφ. πρώην Δήμου Παρελίων και σή¬ 


μερα Δήμου Κέρκυρας. 2 

Κήρυξη ως αναδασωτέας έκτασης εμβαδού 1,8 στρεμ¬ 
μάτων στη θέση «Καμπιά», περιοχής Παλιάς Περί- 
θειας Λουτσών, Περιφ. Δήμου Κέρκυρας. 3 


ΑΠΟΦΑΣΕΙ Σ 

Αριθμ. Κ-334 (1) 


Επαναθορισμός οριογραμμών αιγιαλού - παραλίας στη 
θέση «ΨΙΛΗ ΑΜΜΟΣ» Αστρίδος Δημοτικής Κοινότη¬ 
τας Θεολόγου του Δήμου Θάσου Νομού Καβάλας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις του Ν. 2971/2001 (ΦΕΚ 285/τ.Α'/19.12.2001) 
«Αιγιαλός, παραλία και άλλες διατάξεις». 

2. Τις διατάξεις του Ν.Δ. 439/1970 «περί συμπληρώσεως 
των διατάξεων περί αιγιαλού». 

3. Τις διατάξεις του Ν. 3200/1955 «Περί διοικητικής αποκέ¬ 
ντρωσης» όπως αυτές τροποποιήθηκαν και ισχύουν σήμερα 
με τα Ν.Δ. 532/1970, Β.Δ. 704/1970, ΒΔ. 705/1970, Β.Δ. 192/1972, 
Π.Δ. 71/1984, Π.Δ. 347/1986, Ν.2026/1982 και Π.Δ. 97/1993. 

4. Τ ις διατάξεις του άρθρου 19 παρ. 5 Ν. 2344/1995, του 
άρθρου 52 παρ. 6 Ν. 2218/1994, του άρθρου 4 παρ. 7 του Ν. 
2240/1994, δυνάμει των οποίων αρμοδιότητες του Υπουργείου 
Οικονομικών που είχαν μεταβιβασθεί στους Νομάρχες ανήκουν 
στον Περιφερειακό Διευθυντή σε συνδυασμό με αυτές του 
άρθρου 14 παρ. 2 του Ν. 2399/1996 με τις οποίες προβλέπεται 
κατάργηση θέσεων των περιφερειακών Διευθυντών οι αρ¬ 
μοδιότητες πλέον του οποίου περιήλθαν στο Γ ενικό Γ ραμ- 
ματέα της Περιφέρειας και ασκούνται από τον αναπληρωτή 
Περιφερειακό Διευθυντή. 


5. Τ ις διατάξεις του τέταρτου εδαφίου της παρ. 2 του άρ¬ 
θρου 1 και της παρ. 6 του ίδιου άρθρου του Ν. 2503/1997 
«Διοίκηση, οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες διατάξεις» 
(ΦΕΚ 107/τ.Α') σύμφωνα με τις οποίες οι περιφερειακές 
υπηρεσίες του Υπουργείου Οικονομικών που συγκροτούσαν 
την περιφερειακή διοίκηση του Νομού ή της Νομαρχίας δεν 
υπήχθησαν στη ενιαία οργανική μονάδα της Περιφέρειας 
ούτε καταργήθηκαν αλλά αποτελούν από 1.9.1997 Υπηρε¬ 
σίες του Υπουργείου Οικονομικών. 

6. Το υπ’ αριθ. 28979/31-7-1997 έγγραφο της Δ/νσης 
Διοίκησης του Υπουργείου Εσωτερικών, Δημόσιας Δι¬ 
οίκησης και Αποκέντρωσης, σύμφωνα με το οποίο οι 
αρμοδιότητες του Γ ενικού Γ ραμματέα της Περιφέρειας 
σε θέματα υπηρεσιών του Υπουργείου Οικονομικών με- 
ταφέρονται από 1-9-1997 στον Υπουργό Οικονομικών. 

7. Την υπ’αριθ. 1465Θ/ΔΙΟΕ85/17-3-Θ4 (ΦΕΚ 519, τ.Β'/ 
17-3-2004) κοινή απόφαση των Πρωθυπουργού και Υπουρ¬ 
γού Οικονομίας και Οικονομικών περί καθορισμού αρμοδι¬ 
οτήτων του Υφυπουργού Οικονομίας και Οικονομικών. 

8. Τ ις διατάξεις του άρθρου 46 παρ. 21 του Ν. 3220/2004 
(ΦΕΚ 15/τ. Α'/28-1-2004) περί μεταβίβασης αρμοδιοτή¬ 
των του Υπουργού Οικονομίας και Οικονομικών στους 
Γ ενικούς Γ ραμματείς Περιφερειών. 

9. Το υπ’αριθ. 1030067/296/Α0006/7-4-2004 έγγραφο 
της Δ/νσης Οργάνωσης της Γ ενικής Δ/νσης Διοικητικής 
Υποστήριξης του Υπουργείου Οικονομίας και Οικονομι¬ 
κών «Διευκρινίσεις για τις αρμοδιότητες των υφυπουρ¬ 
γών Οικονομίας και Οικονομικών που προέρχονται από 
10-4-2004 στους Γεν. Γραμματείς Περιφερειών». 

10. Τις σχετικές διατάξεις των άρθρων 9 και 18 του Ν. 2690/ 
1999 (ΦΕΚ 45Α') «Κύρωση του Κώδικα Διοικητικής Διαδικασίας 
και άλλες διατάξεις», όπως τροποποιήθηκε και συμπληρώθηκε 
μεταγενέστερα, περί μεταβίβασης αρμοδιότητας των διοικητι¬ 
κών οργάνων και εξουσιοδότησης προς υπογραφή. 

11. Τ ις διατάξεις της παρ. III του άρθρου 186 του Ν. 3852/ 
2010 (ΦΕΚ Ν. 3852/10 (ΦΕΚ 87Α/7-6-2010) «Νέα Αρχιτεκτο¬ 
νική της Αυτοδιοίκησης και της Αποκεντρωμένης Διοίκη- 
σης-Πρόγραμμα Καλλικράτης», σύμφωνα με την οποία οι 
αρμοδιότητες των περιφερειών ασκούνται από 1-1-2011, 
εκτός εκείνων του τομέα Α' (Προγραμματισμού-Ανάπτυ- 
ξης) υπ’ αριθμούς 1 έως και 31, του υποτομέα Διαχείρισης 
Υδάτων, ο οποίος περιλαμβάνεται στον τομέα Γ' (Φυσι¬ 
κών πόρων-Ενέργειας-Βιομηχανίας) και του τομέα ΣΤ' 
(Εργων-Χωροταξίας-Περιβάλλοντος) υπ’αριθμούς 1 έως 

12 του παρόντος άρθρου οι οποίες ασκούνται από την 
1-7-2011, καθώς και τις διατάξεις του άρθρου 280 του 
ανωτέρω νόμου, σύμφωνα με τις οποίες, οι Αποκεντρω¬ 
μένες Διοικήσεις ασκούν τις αρμοδιότητες των Κρατικών 
Περιφερειών, περιλαμβανομένων και εκείνων των αντί¬ 
στοιχων συλλογικών οργάνων τους, όπως αυτές καθο¬ 
ρίζονταν στον ιδρυτικό τους νόμο 2503/1997 (ΦΕΚ 107 
Α'), καθώς και τους μεταγενέστερους ειδικούς νόμους 
και στις σχετικές κανονιστικές διατάξεις, όπως ισχύουν, 
με εξαίρεση τις αρμοδιότητες που περιέρχονται με το 
άρθρο 186 του παρόντος νόμου, στις περιφέρειες. 

12. Τις διατάξεις του άρθρου 23 του Π.Δ. 142/2010 (ΦΕΚ 
235Α') «Οργανισμός της Αποκεντρωμένης Διοίκησης Μα- 
κεδονίας-Θράκης», σύμφωνα με τις οποίες οι Διευθύνσεις 
Σχεδιασμού και Ανάπτυξης, Δημοσίων Έργων, Ελέγχου 
ΣυντήρησηςΈργων και Ελέγχου ΚατασκευήςΈργων που 
έχουν συσταθεί με το Ν. 2503/1997 (ΦΕΚ 107Α'), εξακολου¬ 
θούν να λειτουργούν μέχρι και την 30η Ιουνίου 2011. 

13. Την υπ’αριθμ. 18-2-2009 αίτηση των Θεμελή Σπυρί¬ 
δωνα και Θεμελή Στυλιανό στην θέση «ΨΙΛΗ ΑΜΜΟΣ» 
Αστρίδος Δ.Δ. Θεολόγου του Δήμου Θάσου Ν. Καβάλας, 
με την οποία ζητά τον καθορισμό οριογραμμών αιγια- 
λού-παραλίας στην εν λόγω περιοχή. 

14. Την από 23-3-2011, έκθεση της αρμόδιας Επιτροπής 
για τον επανακαθορισμό οριογραμμών αιγιαλού-παραλί- 
ας στην θέση «Ψιλή Άμμος» Αστρίδος Δ.Δ. Δήμου Θάσου 
Ν. Καβάλας και το από Δεκέμβριο 2008 Τοπογραφικό 
και υψομετρικό διάγραμμα κλίμακας 1:500 το οποίο συ¬ 
ντάχθηκε από τον Δήμο Γ. Γεωργούση Διπλ. Αγρονόμο 
Τοπογράφο Μηχ/κο σε μία πινακίδα που ελέγχθηκε για 
την ακρίβεια της αποτύπωσης από την Τοπ. Μηχ. της 
Κτηματικής Υπηρεσίας Καβάλας Δρόσου Ευφροσύνη και 
θεωρήθηκε από τον Καλτσέλη Στέργιο Προϊστάμενο της 
Κτηματικής Υπηρεσίας Ν. Καβάλας στις 3-3-2009. 

15. Τα υπ’ αριθ.Φ.544.5/557/10/Σ.6446/5-8-10 καιΦ.544.5/171/11/ 
Σ.6876/28-2-11 έγγραφα του Γ ενικού Επιτελείου Ναυτικού. 

16. Το με αρ. πρωτ. 492/24-3-2011 έγγραφο της Κτημα¬ 
τικής Υπηρεσίας Ν. Καβάλας, αποφασίζουμε: 

Επικυρώνουμε την από 22.3.2011 έκθεσή της κατά το 
άρθρο 3 του Ν. 2971/2001 αρμόδιας Επιτροπής για τον 
καθορισμό των οριογραμμών αιγιαλού και παραλίας στην 
θέση «ΨΙΛΗ ΑΜΜΟΣ» Δ.Δ. Θεολόγου (νυν Δημοτικής Κοι¬ 
νότητας) Θάσου Νομού Καβάλας και το από τον Δεκέμ¬ 
βριο 2008 τοπογραφικό και υψομετρικό διάγραμμα που 
συντάχθηκε με κλίμακα 1.500 από τον Δήμο Γ. Γ εωργούση 
διπλ. αγρονόμο τοπογράφο μηχανικό, αποτελούμενο από 
μία πινακίδα, που ελέγχθηκε για την ακρίβεια της αποτύ¬ 
πωσης από την Δρόσου Ευφροσύνη, τοπογράφο μηχανικό, 
και θεωρήθηκε από τον Καλτσέλη Στέργιο, Προϊστάμενο 
της Κτηματικής Υπηρεσίας Καβάλας στις 3.3.2009. 

Στην παραπάνω έκθεση και στο τοπογραφικό και υψομε¬ 
τρικό διάγραμμα καθορίσθηκαν από την αρμόδια επιτροπή: 

α) Η οριογραμμή του αιγιαλού δια ερυθρός συνεχούς 
πολυγωνικής γραμμής 2, 2α, 2β, 2γ, 2δ, 2ε, 4 και της 
οποίας οι κορυφές είναι εξαρτημένες από το Κρατικό 
Τριγωνομετρικό Δίκτυο και των οποίων οι συντεταγμέ¬ 
νες αναγράφονται στο τοπογραφικό διάγραμμα. 

β) Η οριογραμμή της παραλίας δια κίτρινης συνεχούς 
πολυγωνικής γραμμής 2', 2α', 2β', 2γ', 2δ', 2ε', 2ζ', 4' 
της οποίας οι κορυφές εξασφαλίζονται από το Κρατικό 
Τριγωνομετρικό Δίκτυο και των οποίων οι συντεταγ¬ 
μένες αναγράφονται στο τοπογραφικό διάγραμμα, για 
να εξυπηρετούνται οι σκοποί της παρ. 2 άρθρου 1 του 
Ν. 2971/2001. 


γ) Ότι δεν υφίσταται παλαιός αιγιαλός. 

Η απόφαση αυτή μαζί με την έκθεση της Επιτροπής 
και το τοπογραφικό διάγραμμα να δημοσιευθούν στην 
Εφημερίδα της Κυβερνήσεως. 

Θεσσαλονίκη, 19 Απριλίου 2011 

Ο Γενικός Γραμματέας Αποκεντρωμένης Διοίκησης 
ΘΥΜΙΟΣ Ν. ΣΩΚΟΣ 


ΕΚΘΕΣΗ 

Της Επιτροπής Καθορισμού Αιγιαλού - Παραλίας 

(άρθρο 3 Ν. 2971/2001, ΦΕΚ 285/τ.Α7ΐ9.12.2001 - 
Αιγιαλός, παραλία και άλλες διατάξεις). 

Για τον επανακαθορισμό των οριογραμμών αιγιαλού 
και παραλίας λόγω σφάλματος του αρχικού 
καθορισμού, στην περιοχή Ψιλή Αμμος Αστρίδος 

του Δ.Δ. Θεολόγου νήσου Θάσου Νομού Καβάλας, 

έμπροσθεν της ιδιοκτησίας του Θεμελή Σπυρίδωνα. 

Στην Καβάλα σήμερα 22.3.2011 ημέρα Τρίτη και ώρα 8:00 
μ.μ. στα γραφεία της Κτηματικής Υπηρεσίας Νομού Καβά¬ 
λας συνήλθε η Επιτροπή καθορισμού ορίων Αιγιαλού και 
Παραλίας δυνάμει του άρθρου 3 του Ν. 2971/2001 και της 
υπ’ αριθμ. 3073/15.4.2009 απόφασης του Γ ενικού Γ ραμμα- 
τέα της Περιφέρειας Ανατολικής Μακεδονίας και Θράκης 
συγκληθείσα δια του υπ’ αριθμ. 476/22.3.2011 εγγράφου 
του Προέδρου αυτής, αποτελούμενη από τους: 

1/Ιλτσο Γεώργιο, Προϊστάμενο Κτηματικής Υπηρεσίας 
Καβάλας, ως Πρόεδρο. 

2. Δρόσου Ευφροσύνη, τοπογράφο μηχανικό, υπάλλη¬ 
λο Κτηματικής Υπηρεσίας Καβάλας, ως μέλος. 

3. Πετσιάνη Θωμά Πλωτάρχη, Υπολιμενάρχη Λιμεναρ¬ 
χείου Καβάλας, ως μέλος. 

4. Βογιατζή Αναστάσιο, μηχ. μηχανικό, Προϊστάμενο της 
Διεύθυνσης Πολεοδομίας Νομού Καβάλας, ως μέλος. 

(το 5° μέλος της Επιτροπής η Πασσοπούλου - Χατζή 
Αλέκα Αρχιτέκτων Μηχ. Διευθύντρια Χωροταξίας και 
Περιβάλλοντος της Γ.Γ. Περιφέρειας Ανατολικής Μα- 
κεδονίας-Θράκης δεν παρέστη), 

μετά από αυτοψία στην προαναφερθείσα περιοχή και 
αφού λάβαμε υπόψη: 

1. Την από 18.2.2009 αίτηση των Θεμελή Σπυρίδωνα και 
Θεμελή Στυλιανού με την οποία ζητούν τον επανακαθορι¬ 
σμό των ορίων αιγιαλού - παραλίας λόγω σφάλματος του 
αρχικού καθορισμού στην προαναφερθείσα περιοχή. 

2. Την τεχνική έκθεση καθώς και το από Δεκέμβριο 2008 
τοπογραφικό διάγραμμα, που συντάχθηκε σε κλίμακα 
1:500 σε μία (1) πινακίδα από τον αγρονόμο τοπογράφο 
μηχανικό Δήμο Γ. Γ εωργούση, ελέγχθηκε για την ακρίβεια 
της αποτύπωσης από την Δρόσου Ευφροσύνη τοπογράφο 
μηχανικό της Κτηματικής Υπηρεσίας Νομού Καβάλας και 
θεωρήθηκε από τον Καλτσέλη Στέργιο Προϊστάμενο της 
Κτηματικής Υπηρεσίας Νομού Καβάλας την 3.3.2009. 

3. Τις σχετικές διατάξεις του Ν. 2971/2001 (ΦΕΚ 285/ 
τ.Α'/19.12.2001) «Αιγιαλός, παραλία και άλλες διατάξεις». 

4. Την ύπαρξη καθορισμού στην περιοχή αυτή από¬ 
φαση Νομάρχη Καβάλας υπ’ αριθμ. 402/24.3.1993, ΦΕΚ 
334/τ.Δ78.4.1993. 

5. ΓΕΝ/Α2-Ϊ/Ι/Φ .544.5/557/10/5.8.2010. 

6. ΓΕΝ/Α2-Ϊ/Ι/Φ.544.5/171/11/28.2.2011. 

7. Τα στοιχεία καθορισμού αιγιαλού και παραλίας που προ- 
βλέπονται από το άρθρο 9 του Ν. 2971/2001 και ειδικότερα: 

α) Τη γεωμορφολογία του εδάφους για τη οποία ανα¬ 
λυτικά αναφέρεται ότι: 

αΐ) Η μορφολογία της ακτής συνίσταται από: 

(ί) Βραχώδη πρανή με απότομες κλίσεις και ύψη στέ¬ 
ψης που κυμαίνονται από 0,60 έως 5,50μ. 

(ϋ) Χαλαρά ιζήματα που έχουν προκύψει από την αποσά¬ 
θρωση - διάβρωση των μητρικών πετρωμάτων της ακτής. 
α2) Της ακτής συνέχονται εκτάσεις: 

(ί) Λοφώδεις. 

(ϋ) Με έδαφος γαιώδες. 

(ϋί) Εκτός σχεδίου οικισμού. 

(ίν) Δομημένες με αραιή δόμηση. 

(ν) Με χρήση β' κατοικίας. 

α3) Το φυσικό όριο της βλάστησης συνίσταται από 
χαμηλή ποώδη και θαμνώδη φυσική βλάστηση. 

β) Το γεγονός ότι στην περιοχή δεν εντοπίστηκαν 
παράκτιοι φυσικοί πόροι. 

γ)Το πόρισμα από την εκτίμηση των μετεωρολογικών 
στοιχείων της περιοχής, ήτοι το γεγονός ότι η περιοχή 
προσβάλλεται από πολύ ισχυρούς ανέμους έντασης 8-9 
μποφόρ κυρίως από Ν και ΝΑ διευθύνσεις. 

δ) Την μορφολογία του πυθμένα ο οποίος συνίσταται 
από βραχώδη ανώμαλη σύσταση με υφάλους και ξέρες 
κοντά στην ακτή. 

ε) Τον τομέα ανάπτυξης του κυματισμού σε σχέση με 
το μέτωπο της ακτής ότι δηλαδή πρόκειται για περιοχή 
με μεγάλο ανάπτυγμα πελάγους που συμβάλλει στη 
δημιουργία μεγάλης έντασης κυματικού πεδίου, 
στ) Την μη ύπαρξη τεχνικών έργων στην περιοχή, 
ζ) Την μη ύπαρξη εγκεκριμένων χωροταξικών κατευθύνσε¬ 
ων και χρήσεων γης που επηρεάζουν την παράκτια ζώνη. 


η) τη μη ύπαρξη καταγεγραμμένων δημοσίων κτημάτων 
κάθε κατηγορίας που βρίσκονται σε άμεση γειτνίαση με 
την παράκτια ζώνη με την επιφύλαξη παντός δικαιώματος 
του Ελληνικού Δημοσίου που θα προκύψει στο μέλλον. 

θ) Το γεγονός ότι δεν υφίσταται Κτηματολόγιο για 
την περιοχή. 

ι) Την μη ύπαρξη ευπαθών οικοσυστημάτων και προ- 
στατευόμενων περιοχών, αποφασίζουμε: 

Τον επανακαθορισμό επί του ως άνω τοπογραφικού 
διαγράμματος: 

α) Της οριογραμμής του αιγιαλού δια ερυθρός συνε¬ 
χούς πολυγωνικής γραμμής 2, 2α, 2β, 2γ, 2δ, 2ε, 4 της 
οποίας οι κορυφές εξασφαλίζονται είναι από το Κρατικό 
Τριγωνομετρικό Δίκτυο και των οποίων οι συντεταγμέ¬ 
νες αναγράφονται στο τοπογραφικό διάγραμμα. 

β) Της οριογραμμής της παραλίας δια κίτρινης συνε¬ 
χούς πολυγωνικής γραμμής 2', 2α', 2β', 2γ', 2δ', 2ε', 2ζ', 4' 
της οποίας οι κορυφές εξασφαλίζονται από το Κρατικό 
Τριγωνομετρικό Δίκτυο και των οποίων οι συντεταγμέ¬ 
νες αναγράφονται στο τοπογραφικό διάγραμμα.. 

γ) Η επιτροπή αποφαίνεται ότι δεν υφίσταται παλαιός 
αιγιαλός. 

Η Επιτροπή 
Ο Πρόεδρος 
ΓΕΩΡΓΙΟΣ ΙΛΤΣΟΣ 

Τα Μέλη 

ΕΥΦΡΟΣΥΝΗ ΔΡΟΣΟΥ 
ΘΩΜΑΣ ΠΕΤΣΙΑΝΗΣ 
ΑΝΑΣΤΑΣΙΟΣ ΒΟΓΙΑΤΖΗΣ 



ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 33% 

Περιοχή: Ψιλή Αμμος 

Κοινότητα : Δ.Δ. θεολόγου Δήμου θύσου 

Αρμόδια Οικονομική Εφορία : Θάσου Ν. Καβάλας 
Νομαρχία : Καβάλας 

Ενδιαφερόμενοι: 


Τριγωνομετρική Εξάρτηση από το Κρατικό Δίκτυο Γ.Υ.Σ. 
Ε.Γ.Σ.Α. '87 


Μίθοδος Αποτύπωσης: 
Κλίμακα: 

Υψομετρική Αφετηρία: 
Χρονολογία Αποτύπωσης: 


Ταχυμετρία 

1:500 

811 * 13.09μ. 
Μάιος 2009 


ΑΠΟΣΠΑΣΜΑ ΕΥΡΥΤΕΡΗΣ ΠΕΡΙΟΧΗΣ 

ΕΡΓΟΔΟΤΗΣ: 


ΘΕΜΕΛΗΣ ΣΠΥΡΙΔΩΝ 
ΘΕΜΕΛΗΣ ΣΤΥΛΙΑΝΟΣ 


ΕΡΓΟ: ΕΠΑΝΑΚΑΘΟΡΙΣΜΟΣ ΑΠΑΛΟΥ & ΠΑΡΑΛΙΑΣ 


ΘΕΣΗ: ΨΙΛΗ ΑΜΜΟΣ - ΔΗΜΟΥ ΘΑΣΟΥ 


ΤΕΧΝΙΚΟ ΓΡΑΦΕΙΟ ΜΕΛΕΤΩΝ 
ΔΗΜΟΣ Γ. ΓΕΩΡΓΟΥΣΗΣ 

ΜΕΛΕΤΗ : αγρονομος τοπογράφοι μηχανικοί 

ΕΦΝ ΑΜΤΙΓΤΑ2ΜΧ 2 · «8403 ΚΑΒΑΛΑ 
ΤΗΛ. <2510·) 535740 


ΘΕΜΑ: 

ΤΟΠΟΓΡΑΦΙΚΟ 

ΔΙΑΓΡΑΜΜΑ 

ΑΡ. ΙΧΕΛΙΟΥ 


ΚΛΙΜΑΚΑ 1:500 1:50.000 

ΧΡΟΝΟΙ ΜΕΛΕΤΗΣ: ΔΕΚΕΜΒΡΙΟΣ 2008 

ΥΠΟΓΡΑΦΗ 

4ψ 

ΣΦΡΑΓΙΔΑ 

Δήμοι γ. ίΕΟΡίονικι 

Α·«Το.£.Χ· ·· :·>Μ;ιι.-κπ; . ΙΙΙΛΧη ΟίΓ 

Αριθμ. οικ. 618 (2) 

Κήρυξη ως αναδασωτέας έκτασης εμβαδού 1,204 στρεμ¬ 
μάτων (έκταση Α=1,15 στρεμ. και έκταση Β=0,054 
στρεμ.), στη θέση «Αρμενο», περιοχής Γιαννάδων, 
Περίφ. πρώην Δήμου Παρελίων και σήμερα Δήμου 
Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

Τις διατάξεις: 

1. Του άρθρου 24 παρ. 1 και του άρθρου 117 παρ. 3 του 
Συντάγματος. 

2. Του Ν. 3200/1955 περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστε¬ 
ρα με το Ν.Δ. 532/1970. 

3. Του Π.Δ. 139/2010 (ΦΕΚ 232/τ.Α') «περί Οργανισμού 
της Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου». 

4. Του Ν. 2503/1997 «Διοίκηση, οργάνωση, στελέχωση 
της Περιφέρειας κ.λπ.». 

5. Του Ν. 998/1979 «περί προστασίας των δασών κλπ.» 
και ειδικότερα α) του άρθρου 41 παρ. 1, β) του άρθρου 
38 παρ. 1 όπως τροποποιήθηκαν μέχρι σήμερα. 

6. Του Ν. 3208/2003 και του Ν. 3818/2010. 

7. Τ ις διαταγές του Υπουργείου Γ εωργίας: α) 160417/ 
1180/8.7.1980, β) 182447/3049/24.9.1980. 

8. Την υπ’ αριθμ. οικ. 3029/8.3.2005 απόφαση Γ.Γ.Π.Ι.Ν. 
με θέμα «Παράταση προθεσμίας κήρυξης εκτάσεων ως 
αναδασωτέων». 


9. Την υπ' αριθμ. 618/15.2.2011 πρόταση της Διεύθυνσης 
Δασών Κέρκυρας σχετικά με την κήρυξη ως αναδασωτέας 
της αναφερόμενης στο θέμα έκτασης, αποφασίζουμε: 

Κηρύσσουμε ως αναδασωτέα την παραπάνω δασικού 
χαρακτήρα έκταση, εμβαδού 1,204 στρεμμάτων (έκτα¬ 
ση Α=1,15 στρεμ. και έκταση Β=0,054 στρεμ). Η έκταση 
αυτή βρίσκεται στη θέση «Αρμενο», περιοχής Γιαννάδων, 
Περιφ. πρώην Δήμου Παρελίων και σήμερα Δήμου Κέρ¬ 
κυρας, απεικονίζεται με στοιχεία: έκταση Α με στοιχεία 
(1, 2,..., 11,12,1) και έκταση Β με στοιχεία (1, 2, 3, 4,1) στο 
προσαρτημένο στην παρούσα απόφασή μας τοπογρα- 
φικό διάγραμμα και έχει όρια: 

Βόρεια: Δασικού χαρακτήρα έκταση. 

Νότια: Αγροτικός δρόμος και πέραν αυτού έκταση με 
δασική βλάστηση. 

Ανατολικά: Δασικού χαρακτήρα έκταση. 

Δυτικά: Δασικού χαρακτήρα έκταση. 

Σκοποί της κήρυξης της ανωτέρω έκτασης ως ανα¬ 
δασωτέας είναι η διατήρηση του δασικού χαρακτήρα 
αυτής, ο αποκλεισμός διάθεσής της για άλλη χρήση και 
η αποκατάσταση της καταστραφείσας, από παράνομη 
εκχέρσωση και απόληψη αδρανών υλικών, δασικής βλά¬ 
στησης, αποτελούμενης από πουρνάρι, σχοίνο, κουμα¬ 
ριά, κυπαρίσσι, αγριελιά κ,λπ., η οποία έγινε σε ανύποπτο 
χρονικό διάστημα και διαπιστώθηκε στις 29.10.2010. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 30 Μαρτίου 2011 

Ο Γενικός Γραμματέας Αποκεντρωμένης Διοίκησης 
ΑΝΑΣΤΑΣΙΟΣ ΑΠΟΣΤΟΛΟΠΟΥΛΟΣ 

Αριθμ. οικ. 325 (3) 

Κήρυξη ως αναδασωτέας έκτασης εμβαδού 1,8 στρεμ¬ 
μάτων στη θέση «Καμπιά», περιοχής Παλιάς Περίθει- 
ας Λουτσών, Περιφ. Δήμου Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

Τις διατάξεις: 

1. Του άρθρου 117 παρ. 3 του Συντάγματος. 

2. Του Ν. 3200/1955 περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστε¬ 
ρα με το Ν.Δ. 532/1970. 

3. Του Π.Δ. 139/2010 (ΦΕΚ 232/τ.Α') «περί Οργανισμού 
της Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου. 

4. Του Ν. 2503/1997 «Διοίκηση, οργάνωση, στελέχωση 
της Περιφέρειας κ.λπ.». 

5. Του Ν. 998/1979 «περί προστασίας των δασών κλπ.» 
και ειδικότερα α) του άρθρου 41 παρ. 1, β)του άρθρου 38 
παρ. 1 όπως τροποποιήθηκαν μέχρι σήμερα. 

6. Του Ν. 3208/2003 και του Ν. 3818/2010. 

7. Τ ις διαταγές του Υπουργείου Γ εωργίας: α) 160417/ 
1180/8.7.1980, β) 182447/3049/24.9.1980. 

8. Την υπ’ αριθμ. οικ. 3029/8.3.2005 απόφαση Γ.Γ.Π.Ι.Ν 
με θέμα «Παράταση προθεσμίας κήρυξης εκτάσεων ως 
αναδασωτέων». 


9. Την υπ’ αριθμ. 325/15.2.2011 πρόταση της Διεύθυνσης 
Δασών Κέρκυρας σχετικά με την κήρυξη ως αναδασω¬ 
τέας της αναφερόμενης στο θέμα έκτασης, αποφασί¬ 
ζουμε: 

Κηρύσσουμε ως αναδασωτέα την παραπάνω δασικού 
χαρακτήρα έκταση, εμβαδού 1,8 στρεμμάτων. Η έκταση 
αυτή βρίσκεται στη θέση «Καμπιά», περιοχής Παλιάς 
Περίθειας Λουτσών, Περιφ. Δήμου Κέρκυρας, απεικονί¬ 
ζεται με στοιχεία (1, 2, 3,..., 15,16,1) στο προσαρτημένο 
στην παρούσα απόφασή μας τοπογραφικό διάγραμμα 
και έχει όρια: 

Βόρεια: Δασικού χαρακτήρα έκταση. 

Νότια: Δασικού χαρακτήρα έκταση. 

Ανατολικά: Δασικού χαρακτήρα έκταση - Παλιό πέτρινο 
αλώνι (πλησίον κορυφών 6, 7, 8). 

Δυτικά: Δασικού χαρακτήρα έκταση. 

Σκοποί της κήρυξης της ανωτέρω έκτασης ως ανα¬ 
δασωτέας είναι η διατήρηση του δασικού χαρακτήρα 
αυτής, ο αποκλεισμός διάθεσής της για άλλη χρήση και 
η αποκατάσταση της καταστραφείσας από πυρκαγιά 
δασικής βλάστησης, αποτελούμενης από δρυ, σπάρτο 
και πουρνάρι, η οποία κατεστάλη στις 3.9.2010. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 30 Μαρτίου 2011 

Ο Γενικός Γραμματέας Αποκεντρωμένης Διοίκησης 
ΑΝΑΣΤΑΣΙΟΣ ΑΠΟΣΤΟΛΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 58% 

